[{"text_idx": "#000006", "text": "I lawrlwytho copi PDF o\u2019r canllaw hwn cliciwch yma \u2013 diweddariad 11/11/20"}, {"text_idx": "#000007", "text": "I weld a lawrlwytho\u2019r ddogfen asesu risg a\u2019r rhestr wirio yn PDF, cliciwch yma"}, {"text_idx": "#000013", "text": "iv) Bydd amgylchiadau pob cynulleidfa yn wahanol, a byddant yn dod i amrywiaeth o benderfyniadau ynghylch pa weithgareddau i\u2019w hail-gychwyn a pha mor gyflym. Dylid disgwyl hynny ac mae\u2019n gwbl briodol. Fodd bynnag, bydd y daith tuag at ailddechrau ar gyfer pob cynulleidfa yn cynnwys camau tebyg."}, {"text_idx": "#000016", "text": "vii) Bydd angen i chi hefyd feddwl am y ffordd orau y gallwch chi gyfathrebu bod rhai pethau wedi ailgychwyn ac mae\u2019r adeilad bellach ar agor, i aelodau, y rheini mewn sefydliadau a\u2019r gymuned leol. Gall hyn gynnwys defnyddio gwefannau, cyfryngau cymdeithasol, hysbysfyrddau eglwys, cyswllt ffo\u0302n, neu alw heibio gan barchu pellter cymdeithasol i gyflwyno diweddariadau i\u2019ch aelodau yn eu cartrefi."}, {"text_idx": "#000018", "text": "ix) Byddwch yn ymwybodol bod llawer o aelodau hy\u0302n yn debygol owrthwynebu y syniad o gadw draw o weithgareddau eglwysig mwyach. Efallai eu bod wedi eu colli fwyaf. Meddyliwch sut y byddwch chi\u2019n pwysleisio eu bod yn dilyn cyngor priodol. Fodd bynnag, gall y gwrthwyneb fod yn wir hefyd gyda rhai aelodau\u2019n bryderus ynghylch dychwelyd a dewis cadw draw i ddechrau. Bydd angen doethineb bugeiliol wrth ystyried sut i adeiladu eu hyder yn sensitif ac yn amyneddgar gyda golwg ar ddod yn o\u0302l."}, {"text_idx": "#000019", "text": "x) Rhaid ei gwneud yn glir na ddylai unrhyw un sy\u2019n arddangos unrhyw un o symptomau COVID-19, neu sydd wedi bod mewn cysylltiad agos ag unrhyw un sydd wedi arddangos symptomau, fynychu gweithgareddau eglwysig o dan unrhyw amgylchiadau. Efallai y bydd rhai o\u2019ch blaenoriaid a deiliaid swyddi mwy agored i niwed yn teimlo dan bwysau i ailafael yn eu dyletswyddau. Byddwch yn ofalus i\u2019w cysgodi rhag y perygl hwnnw yn ogystal a\u0302coronafirws. Peidiwch a\u0302 gadael i bwysau gael ei roi ar unrhyw un, hyd yn oed os yw\u2019n golygu efallai na fydd pobl allweddol ar gael. Mae hyn yn cynnwys y rhai sydd fel arfer yn agor, yn cau neu\u2019n glanhau\u2019ch adeilad, neu sy\u2019n arwain mewn addoliad."}, {"text_idx": "#000024", "text": "Mae lleoedd addoli yn chwarae rhan bwysig wrth ddarparu arweinyddiaeth ysbrydol i lawer o unigolion, ac wrth ddod a\u0302 chymunedau ynghyd. Fodd bynnag, mae eu natur gymunedol hefyd yn eu gwneud yn lleoedd sy\u2019n arbennig o agored i\u2019r risg o ledaenu coronafirws. \u2019"}, {"text_idx": "#000026", "text": "Mae\u2019r ddogfen hon wedi\u2019i fframio gan y ddeddfwriaeth gyfredol, ein blaenoriaethau fel Eglwys, a\u2019n gofal am eraill. Mewn rhai achosion, byddwn yn argymell mynd y tu hwnt i\u2019r hyn sy\u2019n ofynnol yn gyfreithiol gennym ni, ac er y gallai hyn achosi rhywfaint o anghyfleustra, rydym yn hyderus y bydd ein heglwysi yn cofleidio hyn fel arwydd o\u2019n parodrwydd i wasanaethu\u2019n dda yn ein cymunedau. Bydd Bwrdd y Gymanfa hefyd yn cadw golwg ar y sefyllfa genedlaethol a\u2019r sefyllfa yn lleol wrth ganiata\u0301u gweithredu\u2019r canllawiau hyn, gan geisio eu haddasu mor fuan ag y bo modd i unrhyw newidiadau posibl."}, {"text_idx": "#000029", "text": "Gweddi Breifat. Angladdau, ni all mwy na 30 o bobl fod yn bresennol. Digwyddiadau coffa i ddathlu bywyd rhywun sydd wedi marw. Mae\u2019r rhain yn ddigwyddiadau sy\u2019n coffa\u0301u neu\u2019n nodi marwolaeth yr ymadawedig. Ymhlith yr enghreifftiau mae gwasgaru lludw a seremoni\u0308au gosod cerrig. Mae presenoldeb yn gyfyngedig i 15 o bobl Darlledu neu ffilmio gweithred o addoliad Gofal plant ac addysg Gwasanaethau gwirfoddol a chyhoeddus hanfodol Grwpiau cefnogi. Yn gyfyngedig i 15 o bobl"}, {"text_idx": "#000031", "text": "Does dim \u2018trothwy\u2019 o ran niferoedd ar wasanaethau eraill, ond rhaid cydymffurfio a\u0302 gofynion cadw pellter cymdeithasol ac Iechyd Cyhoeddus. Mae\u2019r \u2018rheol\u2019 ddwy fetr yn berthnasol i addoliad cyhoeddus heblaw mewn sefyllfaoedd lle nad oes modd osgoi cyswllt agosach; bryd hynny, mae\u2019n rhaid ymgymryd a\u0302 rhagofalon Iechyd Cyhoeddus ychwanegol. Dylid ystyried blaenoriaethu cadw niferoedd o dan y mwyafswm posib er mwyn lleihau\u2019r risgiau\u2019n bellach. Mae gwisgo gorchuddion wyneb mewn eglwysi yn orfodol, er, fe all y rhai sy\u2019n arwain ddiosg y gorchudd os yw\u2019n amharu ar eu gallu i arwain yn effeithiol. Nid yw\u2019n ofynnol i blant o dan 11 oed a phobl sy\u2019n dioddef o gyflyrau meddygol penodol wisgo gorchudd gwyneb. Er mai\u2019r cyngor i\u2019r rhai hynny sydd mewn mwy o beryg a\u2019r rhai \u2018eithriadol fregus yn glinigol\u2019, ydy na ddylen nhw fynychu ar hyn o bryd, mae unrhyw benderfyniad i wneud hynny\u2019n eiddo iddyn nhw yn unig. Mae arweiniad y Llywodraeth yn cynnwys cais am i enwau\u2019r rhai sy\u2019n mynychu gael eu cofnodi a\u2019u cadw am 21 diwrnod er mwyn cynorthwyo gyda \u2018thracio ac olrhain\u2019 os bydd angen. Ni chaniateir canu cynulleidfaol, chwarae offerynnau pres neu chwyth, ag eithrio organ bi\u0302b. Bellach yng Ngymru, fe ganiateir i fyny at chwech o bobl i arwain canu mewn addoliad cyhoeddus yn ddarostyngedig i\u2019r gofyn o sicrhau pellder o ddwy fetr.. Mae\u2019r arweiniad ar addoliad cyhoeddus yn cynnwys y tiroedd cyfagos (gan gynnwys mynwentydd, meysydd parcio ayyb). Diweddarwyd y cyngor gan y Llywodraeth yngly\u0302n a\u0302 defnydd eglwysi a neuaddau eglwys ar gyfer gweithgarwch sydd heb fod yn grefyddol, a bellach caniateir cyfarfodydd i fyny at 15eg mewn nifer. Dylid pennu\u2019r niferoedd sy\u2019n gallu mynychu digwyddiad addoli awyr agored gan ddefnyddio\u2019r asesiad risg, ond ni ddylai mwy na 30 o unigolion fod yn bresennol."}, {"text_idx": "#000035", "text": "\u2018Mae lle o addoliad yn cyfeirio at adeilad a ddefnyddir ar gyfer seremoni\u0308au crefyddol, addoli ar y cyd neu gynulliadau tebyg gan sefydliadau crefyddol\u2019. Mae\u2019n cynnwys defnydd y tiroedd oddi amgylch, er enghraifft, meysydd parcio, iardiau neu erddi cyfagos sy\u2019n eiddo ichi neu\u2019n eu rhentu/ar brydles ac mai chi sy\u2019n gyfrifol amdanyn nhw."}, {"text_idx": "#000036", "text": "Yng Nghymru, does dim cyfyngiad ar y nifer o fynychwyr ar gyfer gwasanaeth o addoliad; fodd bynnag, rhaid ystyried y nifer trwy gynnal asesiad risg sy\u2019n talu sylw i gadw pellter cymdeithasol a ffactorau eraill (Gweler Asesiad Risg ar ddiwedd y ddogfen hon.)"}, {"text_idx": "#000039", "text": "Ni chaniateir priodasau heblaw am y rhai dan amgylchiadau eithriadol rhywun na ddisgwylir iddynt wella o salwch difrifol. Ni chaniateir bedyddiadau, ac eithrio\u2019r uchod."}, {"text_idx": "#000042", "text": "O ran gwasanaethau penodol, rydym yn cynnwys y canlynol:"}, {"text_idx": "#000044", "text": "Dim ond y canlynol ddylai fod yn bresennol, hyd at uchafswm o 30 yn bresennol, ochr yn ochr a\u0302\u2019r Trefnydd Angladdau, unrhyw Gynorthwyydd Capel, a staff angladd:"}, {"text_idx": "#000045", "text": "aelodau o aelwyd yr ymadawedig aelodau agos o\u2019r teulu"}, {"text_idx": "#000048", "text": "Ar 9 Tachwedd ni chaniateir priodasau heblaw am y rhai dan amgylchiadau eithriadol rhywun na ddisgwylir iddynt wella o salwch difrifol."}, {"text_idx": "#000049", "text": "Mae uchafswm o 30 yn bresennol yn cynnwys pawb yn y sacrament, gan gynnwys y rhieni, y Gweinidog a\u2019r gwesteion."}, {"text_idx": "#000052", "text": "I sicrhau agor yr adeiladau\u2019n ddiogel ar gyfer addoliad yn ogystal a\u0302 Phriodasau, Angladdau a Bedyddiadau, yr ydym yn cyflwyno y canllawiau canlynol. Dylech sicrhau fod yr hyn a ddisgwylir gennych ar sail y penderfyniad ar dudalen 4 yn llywio eich ymateb i\u2019r canllawiau hyn."}, {"text_idx": "#000053", "text": "Y cyngor ydy i agor ffenestri a drysau am o leiaf awr i ganiata\u0301u awyru\u2019r adeilad."}, {"text_idx": "#000054", "text": "Dylid glanhau\u2019r adeilad cyn ei agor, gyda phob arwyneb, sy\u2019n cael ei gyffwrdd yn aml, i\u2019w glanhau gyda chynnyrch glanhau safonol. Argymhellir y dylid gwisgo cyfarpar diogelwch addas megis menyg a masgiau untro. Dylid gwaredu unrhyw gyfarpar diogelwch personol (PPE) sydd o bosib wedi\u2019i heintio."}, {"text_idx": "#000055", "text": "Mae cyngor Llywodraeth y DU ar lanhau adeiladau anfeddygol i\u2019w gael yn:"}, {"text_idx": "#000061", "text": "Gosod yr adeilad i sicrhau cadw pellter cymdeithasol a Hylendid."}, {"text_idx": "#000062", "text": "Bydd gofyn asesu\u2019r nifer o bobl a ganiateir o fewn i adeilad er mwyn caniata\u0301u\u2019r 2 fetr o gadw pellter cymdeithasol rhwng unigolion ac aelodau o\u2019r un aelwyd. Bydd hyn, wrth reswm, yn dibynnu ar faint a chynllun yr eiddo."}, {"text_idx": "#000063", "text": "Wrth ddiffinio\u2019r nifer o bobl a all yn rhesymol gadw at bellter o 2 fetr, dylid ystyried arwynebedd y llawr cyfan yn ogystal a\u0302 mannau cyfyng ac ardaloedd prysur (e.e. mynedfeydd, allanfeydd) a lle bo\u2019n bosib, cyflwyno llwybrau eraill neu unffordd."}, {"text_idx": "#000065", "text": "cyfyngu ar y nifer o bersonau yn y gynulleidfa sy\u2019n mynychu, fel bod modd cadw pellter diogel o o leiaf 2 fetr (6 tr) rhwng unigolion. bydd maint ac amgylchiadau\u2019r lleoliad yn penderfynu\u2019r mwyafswm rhif y mae modd ei gynnal tra\u2019n hwyluso pellter cymdeithasol, ond dylid cadw niferoedd i\u2019r lleiafrif cyn belled ag y bo modd. Os oes posib, cael mynedfa ac allanfa ar waha\u0302n, gyda llwybr unffordd trwy\u2019r adeilad wedi\u2019i ddiffinio\u2019n glir. Gellir nodi hyn gydag arwyddion cyfeiriol, marciadau ar y llawr \u2013 po fwyaf cymhleth y llwybr, po fwyaf o arwyddion fydd eu hangen."}, {"text_idx": "#000067", "text": "A oes modd darparu Mynedfa ac Allanfa ar waha\u0302n er mwyn osgoi mannau cyfyng? Sut fyddai modd cyflwyno system unffordd i ganiata\u0301u llif rhwydd o bobl? A ddylid darparu marciadau llawr er mwyn pwysleisio cadw pellter cymdeithasol o 2 fetr? A ydy hi\u2019n ymarferol i gau rhesi o seddau (corau) a chyfyngu ar ddefnydd rhesi unigol i unigolion neu aelwydydd? A oes modd ichi ddarparu a lleoli gel dwylo gwrthfacterol ger pob mynedfa ac allanfa?"}, {"text_idx": "#000068", "text": "A oes mynediad ar gael at gyfleusterau golchi dwylo gyda thyweli papur a chynhwysydd i\u2019w gwaredu? A oes modd agor yr adeilad gyda\u2019r systemau hyn heb wahaniaethu yn erbyn unrhyw unigolyn neu grw\u0302p? A fyddai gofyn cael stiwardiaid?"}, {"text_idx": "#000069", "text": "Arwyddion a.y.y.b \u2013 Mae arwyddion dwyieithog wedi eu dylunio gennym. Cysylltwch a\u0302 Hedd Morgan ([email protected]) i gael unrhyw help i ddod o hyd i\u2019r cynhyrchion hyn. Gellir eu harchebu yn uniongyrchol drwy gysylltu a\u0302 Cwmni Boomerang, ar 01239 832014 neu ebostio [email protected]"}, {"text_idx": "#000070", "text": "Mae ta\u0302p Perygl i Ddiogelwch i\u2019w cael o ffynonellau lleol neu gan y cyflenwyr cenedlaethol canlynol:"}, {"text_idx": "#000073", "text": "Angladdau: (Lloegr) Dim ond y canlynol ddylai fynychu, hyd at fwyafrif o 30 o fynychwyr, ynghyd a\u0302\u2019r Ymgymerwr Angladdau, unrhyw Gynorthwywr o\u2019r Capel, a staff angladd:"}, {"text_idx": "#000074", "text": "aelodau aelwyd yr ymadawedig aelodau teulu agos neu, os ydy\u2019r uchod yn methu a\u0302 mynychu, cyfeillion agos presenoldeb y Gweinidog a ddewisir neu unigolyn arall i arwain y gwasanaeth."}, {"text_idx": "#000075", "text": "Angladdau: (Cymru) Cyfyngir y rhai sy\u2019n mynychu i\u2019r nifer a bennir gan Weinidog a/neu Blaenoriaid yr eglwys yn dilyn asesiad risg, ag sydd wedi eu gwahodd i\u2019r angladd. Priodasau (Lloegr) Mwyafrif o 30 o fynychwyr i gynnwys pawb o\u2019r rhai hynny yn y seremoni, gan gynnwys y pa\u0302r, tystion, y Gweinidog a gwesteion. Mae hefyd yn cynnwys unrhyw unigolion sydd heb fod yn gyflogedig gan yr eglwys, a all gynnwys ffotograffwyr, arlwywyr, stiwardiaid ayyb. Priodasau: (Cymru) Cyfyngir y rhai sy\u2019n mynychu i\u2019r nifer a bennir gan Weinidog a/neu Blaenoriaid yr eglwys yn dilyn asesiad risg, ag sydd wedi eu gwahodd i\u2019r angladd. Bedydd: Mwyafrif o 30 o fynychwyr i gynnwys pawb o\u2019r rhai hynny yn y seremoni, gan gynnwys y rhieni, tystion, y Gweinidog a gwesteion. Mae hefyd yn cynnwys unrhyw unigolion sydd heb fod yn gyflogedig gan yr eglwys, a all gynnwys ffotograffwyr, arlwywyr, stiwardiaid ayyb."}, {"text_idx": "#000076", "text": "Dylid darparu Gel Dwylo yn y fynedfa a\u2019r allanfa, ynghyd ag arwyddion yn cynghori ei ddefnyddio fel amod mynediad."}, {"text_idx": "#000077", "text": "Mae peiriannau digyffwrdd ar gael gan gyflenwyr lleol neu genedlaethol gan y canlynol:"}, {"text_idx": "#000078", "text": "Dylid ystyried gwahardd defnydd bob-yn-ail sedd/rhes o seddau gan ddefnyddio ta\u0302p er mwyn sicrhau cadw pellter cymdeithasol."}, {"text_idx": "#000080", "text": "Dylid gwahardd defnydd o unrhyw gyfleusterau/mannau meithrin trwy ei gau i ffwrdd, neu glirio unrhyw gyfarpar megis teganau meddal, clustogau, llyfrau ayyb."}, {"text_idx": "#000082", "text": "Mae agor mannau cyhoeddus yn dilyn cychwyniad COVID-19 yn cael cefnogaeth gan wasanaeth Tracio ac Olrhain y GIG. Yn unol ag arweiniad y llywodraeth ar gyfer lleoliadau eraill, gan gynnwys rhai yn y sector masnachol a lletygarwch, fe ddylech gynorthwyo\u2019r gwasanaeth hwn trwy gadw cofnod manwl o ymwelwyr, a hynny dros dro am 21 diwrnod, mewn modd sy\u2019n rhwydd i\u2019ch eglwys chi, a chynorthwyo Tracio ac Olrhain y GIG gyda cheisiadau am y data hwnnw os bydd angen olrhain cysylltiadau ac archwilio achosion lleol."}, {"text_idx": "#000083", "text": "Dylai\u2019r manylion gynnwys enw a rhif ffo\u0302n cyswllt pob person. Dylid dal yr wybodaeth am bob unigolyn am ddim ond 21 diwrnod, a\u2019i ddal yn unig at bwrpas cymorth posib gyda gwasanaeth Tracio ac Olrhain y GIG, ac yna\u2019i waredu."}, {"text_idx": "#000084", "text": "Cynghorir unigolion sy\u2019n cysgodi i beidio a mynychu mannau o addoliad dan do. Fodd bynnag, i\u2019r rhai clinigol fregus a\u2019r rhai clinigol eithriadol fregus cyngor, a dim mwy na hynny, ydy hyn ac mae hawl iddyn nhw ddewis sut i reoli eu risgiau\u2019u hunain. Ein hargymhelliad ni ydy bod eglwysi\u2019n ceisio annog yn daer y grwpiau hyn rhag mynychu addoliad cyhoeddus yn y cyfnod hwn."}, {"text_idx": "#000088", "text": "Os ydy eglwysi\u2019n dewis cofio marwolaeth yr Arglwydd trwy\u2019r cymun, fe fydd gofyn iddyn nhw wneud addasiadau er mwyn sicrhau diogelwch ac iechyd y rhai sy\u2019n mynychu. Mae paratoadau glanwaith, defnydd cwpanau a darnau o fara unigol, wedi\u2019u gweini fel unedau sengl, i\u2019w hystyried yn hanfodol. Bydd gofyn i\u2019r Gweinidog sy\u2019n gweinyddu ddefnyddio gel dwylo cyn cyffwrdd a\u0302\u2019r bara a\u2019u un gwpan gwin symbolaidd. Mae glanhau arwynebau megis topiau byrddau, golchi dwylo a defnyddio menyg a masgiau gan y rhai sy\u2019n paratoi\u2019r bara a\u2019r gwin hefyd yn angenrheidiol."}, {"text_idx": "#000089", "text": "Anogir eglwysi i sicrhau bod cwpanau a darnau o fara unigol yn cael eu dosbarthu wrth i\u2019r gynulleidfa gyrraedd yr eglwys neu yn cael eu gosod yn y seddau cyn y gwasanaeth. Mae gan rai eglwysi eisoes gwpanau unigol gyda \u2018soseri\u2019 ar eu pennau. Dylai\u2019r rhain gael eu paratoi a\u2019u gorchuddio cyn y gwasanaeth. Ni chaniateir i Weinidogion/Blaenoriaid ddosbarthu\u2019r elfennau yn ystod y gwasanaeth. Gall eglwysi brynu setiau wedi\u2019u rhag bacio o wahanol ffynonellau. Mae\u2019r ddolen isod yn dangos rhai enghreifftiol:"}, {"text_idx": "#000091", "text": "Mae angen ystyried lle bydd y rhieni neu\u2019r ymgeisydd yn eistedd cyn ac ar o\u0302l i\u2019r bedydd ddigwydd, ac a fyddant yn gallu gwneud eu ffordd yn hawdd i ble bynnag y byddant yn sefyll am y bedydd. Ar o\u0302l i\u2019r gweinidog weinyddu\u2019r dw\u0302r, dylai ef neu hi gamu\u2019n o\u0302l i bellter cymdeithasol ar unwaith. Caniateir Bedydd trochiad, ond ni ddylai unrhyw un sydd ddim yn aelod o deulu yr unigolyn i fod yn y pwll bedyddio gyda\u2019r sawl sy\u2019n cael ei (b)fedyddio. Ni chaniateir bedyddio mwy nag un heb newid y dw\u0302r a glanhau pob arwynebedd."}, {"text_idx": "#000094", "text": "Caniateir cynulliadau hyd at uchafswm o 30 unigolyn yn yr awyr agored, ond rhaid anrhydeddu y rheol dwy fetr ym mhob cynulliad."}, {"text_idx": "#000096", "text": "Gall cynulliadau bach hyd at uchafswm o 2 aelwyd estynedig gwrdd yn yr awyr agored i addoli o fewn y rheolau arferol ar gynulliadau. Caniateir cynulliadau mwy i uchafswm o 30 unigolyn yn yr awyr agored lle mae hyn yn cael ei drefnu gan eich eglwys. Dylai\u2019r nifer sy\u2019n mynychu addoliad awyr agored gael ei bennu gan asesiad risg ond ni ddylent fod yn fwy na 30 unigolyn. Nid oes angen i bresenoldeb fod trwy wahoddiad yn unig er y gall trefnwyr ddewis rhoi gweithdrefnau ar waith i reoli presenoldeb. Mae\u2019r trefnydd yn gyfrifol am sicrhau nad eir y tu hwnt i\u2019r cynhwysedd ac efallai y bydd angen iddo droi pobl i ffwrdd i gynnal hyn. Pan fo\u2019r gwasanaeth yn ymwneud a\u0302 digwyddiad bywyd, fel dathliad priodas, dylai\u2019r trefnydd sicrhau bod presenoldeb trwy wahoddiad. Mae hyn oherwydd bod y digwyddiadau hyn yn aml yn cael eu mynychu gan bobl na fyddent fel arfer yn mynychu addoldai ac y gallai rhagweld niferoedd fod yn anoddach."}, {"text_idx": "#000097", "text": "Gweithgareddau ar gyfer plant a phobl ifainc"}, {"text_idx": "#000098", "text": "Addoli: O ran y diffiniad o \u201caddoli\u201d, dywed y Llywodraeth wrthym nad ydynt am ddiffinio hynny yn gyfreithiol, a\u2019u bod yn ymddiried ymhob cymuned ffydd i ddehongli\u2019r ystyr mewn modd cyfrifol o fewn eu traddodiad eu hunain. Felly, fe ganiateir gweithgareddau plant a gynhelir fel rhan o ddarpariaeth addoli ar gyfer yr eglwys gyfan (hyd yn oed os oes elfen o chwarae a gweithgarwch arall ynghlwm). Fe ganiateir hefyd addoli ar gyfer, neu\u2019n cynnwys, plant (megis Llan Llanast, Ysgolion Sul, Clybiau Ieuenctid ayb). Gweithgareddau eraill i blant a phobl ifainc: Mae\u2019r Rheoliadau yn caniata\u0301u \u201cgofal plant\u201d a \u201cgweithgareddau dan oruchwyliaeth i blant\u201d. Dylai\u2019r sawl sydd yn trefnu gweithgarwch o\u2019r fath roi sylw i Ganllawiau priodol Llywodraeth Cymru: Gofal plant a chynlluniau chwarae wedi eu cofrestru gyda\u2019r Awdurdod Lleol (gan gynnwys gofal plant sydd wedi ei eithrio rhag cofrestru, e.e. am ei fod yn para llai na dwy awr). Cyfrifoldeb darparwr y gofal plant fydd sicrhau cydsyniad yr Awdurdod Lleol i\u2019r trefniadau os ydynt wedi eu rheoleiddio. Cynlluniau chwarae agored i blant (Er mai \u201ccynlluniau chwarae\u201d y cyfeirir atynt ym mhennawd y canllawiau, o\u2019u darllen fe welir eu bod yn berthnasol i ystod eang o weithgarwch gyda phlant) Canllaw am waith ieuenctid Fe welir, o ddilyn y canllawiau am ofal plant, \u201ccynlluniau chwarae agored\u201d a gwaith ieuenctid yn fanwl, y gall y bydd angen gwneud tipyn o ail-drefnu ar gyfleusterau\u2019r ganolfan, ac o bosibl cyfyngu ar ei defnydd gan bobl eraill, er mwyn ail-gychwyn gofal plant yn ddiogel. Mae\u2019n arfer da i eglwysi wrth drefnu diweddaru eu polisi diogelu plant a\u2019u hasesiad risg ar gyfer y sefyllfa bresennol."}, {"text_idx": "#000099", "text": "Nid yw gofal bugeiliol o\u2019r math a ddarperir gennym (yn hytrach na\u2019r math o ofal ffurfiol ac anffurfiol a gwmpesir gan Ddeddf Gwasanaethau Cymdeithasol a Llesiant Cymru) yn cael ei grybwyll yn y rheoliadau. Ond mae canllawiau\u2019r Llywodraeth yn cynnwys y canlynol: Dylai arweinwyr ffydd osgoi mynd ar aelwydydd eraill i ddarparu gofal bugeiliol os nad yw resymol angenrheidiol a dylid ystyried ffyrdd amgen o gynnig y gefnogaeth megis ar y ffo\u0302n, gwrdd yn rhithiol, cwrdd yn yr awyr agored neu mewn lleoliad diogel o ran COVID-19. Ond os yw unigolyn angen cefnogaeth bugeiliol mae\u2019n rhesymol i arweinydd ffydd ymweld a\u0302\u2019r unigolyn o dan do am resymau tosturiol. Gall yn fod oherwydd bod y person hwnnw yn gweld pethau\u2019n anodd yn gyffredinol yn ystod y cyfyngiadau, neu os yw\u2019n dioddef salwch corfforol neu feddyliol, wedi cael profedigaeth neu os ydych chi\u2019n bryderus am ei les yn gyffredinol. Yn naturiol, nid yw hyn yn rhychwantu ymweliadau bugeiliol nad oes gwir eu hangen, a dylid ystyried yn llawn y risg o ledaenu\u2019r feirws yn ddiarwybod cyn mentro. Os yw\u2019r tywydd yn braf, gellir efallai ystyried ymweld yn yr awyr agored yn hytrach na dan do. Fe all fod yn ddoeth cadw cofnod ysgrifenedig o\u2019r penderfyniad i ymweld a\u2019r rhesymau dros hynny. Mae Llywodraeth Cymru wedi cyhoeddi canllawiau manwl ar ymweld a\u0302 chartrefi gofal."}, {"text_idx": "#000100", "text": "Cyfarfodydd Blaenoriaid a Pwyllgorau/Llysoedd eraill"}, {"text_idx": "#000101", "text": "Mae cynnal cyfarfod blaenoriaid neu bwyllgorau perthnasol eraill o fewn addoldy neu ganolfan gymunedol bellach yn bosibl, ond bod yr holl reoliadau uchod yn cael eu dilyn a bod yr asesiad risg lleol yn caniata\u0301u. Lle bo rhai o aelodau\u2019r cyfarfod yn oedrannus a/neu yn dioddef iechyd gwael, dylid cymryd hynny i ystyriaeth ddwys wrth lunio\u2019r asesiad risg."}, {"text_idx": "#000103", "text": "Y sawl sy\u2019n gyfrifol am yr adeilad sy\u2019n gyfrifol am sicrhau cydymffurfiant a\u0302\u2019r rheoliadau ac am drefnu asesu\u2019r risg. Dylid, felly, trafod gyda\u2019r awdurdod priodol am sut a phryd y gellid ail-gychwyn addoli"}, {"text_idx": "#000105", "text": "Mae cyngor cyfredol y Llywodraeth yn nodi y caniateir digwyddiadau wedi\u2019u trefnu mewn adeiladau cymunedol, gan gynnwys Eglwysi / Neuaddau Eglwys ac ati. Rhaid i\u2019r digwyddiadau hyn gael eu trefnu gan un o\u2019r canlynol: \u2013"}, {"text_idx": "#000109", "text": "Sylwch nad yw digwyddiadau a drefnir gan unigolyn neu deulu, felly, yn cael eu caniata\u0301u, , heblaw am:"}, {"text_idx": "#000110", "text": "crynhoad o ddim mwy na 15 o bobl, heb gynnwys pobl o dan 11 oed, mewn lleoliad rheoledig i\u2014"}, {"text_idx": "#000113", "text": "Y nifer uchaf o bobl a all fod yn bresennol yn y digwyddiad yw 15 dan do neu 30 yn yr awyr agored. Fodd bynnag, ni chynhwysir plant o dan 11 oed ac unigolion sy\u2019n gweithio, neu\u2019n darparu gwasanaethau gwirfoddol, yn y cyfansymiau hyn."}, {"text_idx": "#000114", "text": "Nid yw\u2019r canlynol yn cael eu dosbarthu fel \u201cdigwyddiadau\u201d ac felly nid yw\u2019r terfyn ar niferoedd (i 15 y tu mewn a 30 yn yr awyr agored) yn berthnasol:"}, {"text_idx": "#000116", "text": "cymryd rhan neu hwyluso gweithgaredd wedi\u2019i drefnu ar gyfer datblygiad neu les plant (gan gynnwys chwaraeon, cerddoriaeth a gweithgareddau hamdden eraill fel y rhai a ddarperir i blant y tu allan i oriau ysgol ac yn ystod gwyliau ysgol)."}, {"text_idx": "#000118", "text": "Fel yn achos agor ar gyfer addoliad cyhoeddus, rhaid dilyn gweithdrefnau i sicrhau fod yr adeilad yn addas, gan gynnwys asesiadau risg, Hylendid, Pellhau cymdeithasol a gofynion Tracio ag Olrhain."}, {"text_idx": "#000122", "text": "Am hyd y cyfnod cloi 4 wythnos o\u2019r 9fed Tachwedd i\u2019r 2il Rhagfyr 2020, dim ond ar gyfer y canlynol y gellir defnyddio ein hadeiladau"}, {"text_idx": "#000123", "text": "Lle mae\u2019r gweithgarwch yn ymwneud a\u0302 plant a bobl ifanc rhwng 5 \u2013 18 oed, dylent ddilyn arweiniad yr Adran Addysg i sicrhau\u2019r mesurau diogelu priodol ar gyfer gweithgarwch o\u2019r tu allan i\u2019r ysgol. Ceir hyd i\u2019r cyfarwyddyd yma \u2013 DfE guidance on protective measures for out-of-school settings Mae\u2019r canllawiau\u2019n berthnasol i\u2019r rhai sy\u2019n darparu clybiau gwyliau, clybiau wedi\u2019r ysgol, tiwtora a gweithgarwch arall y tu allan i\u2019r ysgol, gan gynnwys gweithgarwch sy\u2019n gysylltiedig a\u0302 chwaraeon neu ddawns."}, {"text_idx": "#000126", "text": "Ceir pum cam mewn asesiad risg arferol, fel a ganlyn:"}, {"text_idx": "#000128", "text": "Yr ydym yn cynnwys isod dabl i\u2019ch cynorthwyo i asesu\u2019r risg. Mi fydd eich asesiad risg lleol yn ddarostyngedig i\u2019ch cyd-destun penodol. Er bod rhai risgiau yn gyffredin, mi fydd yna risgiau sydd yn deillio o sefyllfa unigol. Os hoffech unrhyw gymorth pellach, medrwch gysylltu a\u0302 Neil Poulton ([email protected])"}, {"text_idx": "#000129", "text": "Bydd angen i gopi o\u2019r wybodaeth gael ei hanfon i Ysgrifennydd eich Henaduriaeth cyn ichwi ail\u2013agor eich eglwys."}, {"text_idx": "#000136", "text": "CyswlltStaff y Swyddfa029 2062 7465[email protected]"}]